./data/phi0474/phi013/phi0474.phi013.perseus-lat2.xml
M. Tullius Cicero
ego enim suscipiam							et, ut spero, reperiam qui id quod salutis omnium causa statueritis non								putent esse suae dignitatis recusare  adiungit gravem poenam								municipiis, si quis eorum vincula ruperit; horribilis custodias circumdat							et dignas scelere hominum perditorum; sancit ne quis eorum poenam quos							condemnat aut per senatum aut per populum levare possit; eripit etiam spem quae sola hominem in miseriis consolari							solet  bona praeterea publicari iubet; vitam solam relinquit							nefariis hominibus: quam si eripuisset, multas uno dolore animi atque							corporis miserias et omnis scelerum poenas ademisset 								itaque ut aliqua in vita formido improbis esset								proposita, apud inferos eius modi quaedam illi antiqui supplicia impiis							constituta esse voluerunt, quod videlicet intellegebant his remotis non							esse mortem ipsam pertimescendam